[{"text_idx": "#000001", "text": "C\u0302i-jare festas sian dudekjarig\u0302on MASI \u2013 la plej aktiva esperantista kolektivo en Ruslando. G\u0302ia fondinto kaj sens\u0302ang\u0302a gvidanto, Irina Gonc\u0302arova, malgrau\u0306 sia nepriskribebla okupateco, sukcesis trovi tempon por respondi kelkajn niajn demandojn.\nKiel kaj kiucele fondig\u0302is MASI?"}, {"text_idx": "#000002", "text": "Kiucele aperas organizaj\u0302oj? Normale \u2013 por plenumi iujn aktualajn taskojn, c\u0302u ne? MASI fondig\u0302is, kiam nia vigla grupo konstatis, ke g\u0302i dum preskau\u0306 unu jaro plenumas certajn movadajn taskojn kaj entuziasmas konkeri la novajn... La konsciig\u0302o rivelig\u0302is komence de januaro 1995, dum la revena vojo el Tu\u0308bingen al Moskvo post la 38a IS, kiun amase partoprenis rusiaj esperantistoj, c\u0302efe junaj, alig\u0302intaj al tiu c\u0302i vojag\u0302o, organizita de ni por c\u0302iuj dezirantoj."}, {"text_idx": "#000003", "text": "Deko da gestudentoj kaj kelkaj profesoroj de la Moskva au\u0306tomobil-konstrua instituto, kurte \u2013 MASI (la rusa lingvo akcentas en similaj sigloj la literon, signantan la organizaj\u0302on, do, niaokaze \u201cI\u201d = Instituto). Al c\u0302iuj Esperanto-aktivaj\u0302oj de tiu c\u0302i grupo ekde la unua kunveno alig\u0302is ankau\u0306 eksterinstitutaj junaj moskvaj geesperantistoj."}, {"text_idx": "#000004", "text": "La ideon fondi esperantistan klubon en la instituto subtenis la tiama rektoro Jurij Avraamov, la vicrektoro pri scienco Anatolij S\u0302ljapin (mem bone ellerninta Esperanton) kaj la tuta Scienca Konsilio. La 24an de februaro 1995 en la biblioteka salono de MASI en c\u0302eesto de kelkdeko da studentoj, instituta administrantaro, altrangaj reprezentantoj de aliaj superaj lernejoj kaj raportistoj de la unua s\u0302tata televidkanalo Ostankino la Esperanto-klubo de MASI (EK MASI) estis solene fondita. La verdan rubandon tondis Gyo\u0308rgy Nanovfszky \u2013 la tiama ambasadoro de Hungario en Ruslando. Sub lia gvido la unuaj klubanoj ec\u0302 recitis j\u0302uron pri fideleco al Esperanto... Rezultis vere solena festo! Jen tiel en la instituto MASI fondig\u0302is la esperantista MASI \u2013 Moskva Amikaro de Studantoj kaj Instruantoj."}, {"text_idx": "#000005", "text": "La vortoj \u201cgestudentoj\u201d, \u201cprofesoroj\u201d, \u201cstudantoj\u201d kaj \u201cinstruantoj\u201d sugestas, ke en la instituto oni instruis Esperanton?"}, {"text_idx": "#000006", "text": "Jes, sed temas ne nur pri tio. La vortoj \u201cStudantoj\u201d kaj \u201cInstruantoj\u201d signifas, ke c\u0302iu aktivemulo dum niaj Esperanto-arang\u0302oj estas bonvena instrui la aliajn pri siaj propraj sciencaj au\u0306 kulturaj kompetentoj, pri siaj interesoj kaj hobioj, tial c\u0302iu havas eblecon ig\u0302i en iu programero instruanto, en la alia \u2013 studanto, sendepende de sia rango au\u0306 posteno ie ajn ekster Esperantujo."}, {"text_idx": "#000007", "text": "Ni mem kapablis realigadi ric\u0302egajn kelktagajn programojn \u2013 similajn al la nunaj internaciaj Esperanto-renkontig\u0302oj (kiel SES, JES au\u0306 IJK). En Rusio tiam tiaspecaj arang\u0302oj kaj la miriga formo de intelektula tempopasigo ne estis konataj, kaj junaj esperantistoj de la tuta lando strebis ilin viziti. Temas c\u0302efe pri StRIGoj (Studa Renkontig\u0302o de Iniciatema Generacio), kiuj furoris dum dek jaroj (1996-2006), kolektante de 36 (en 1996) g\u0302is c\u0302. 300 (en 2006) partoprenantojn. Dum StRIGoj estis striktaj reguloj pri senkrokodilado kaj nepra partopreno de programeroj; en la unua duontago pasis diversnivela Esperanto-instruado. Dum StRIGoj estis trovitaj multaj netrivialaj metodelementoj de Esperanto-instruado \u2013 ja tiu devis esti nepre maltradicia... Ja la tradiciajn metodojn multaj el la StRIGaj studantoj ricevadis de mi en la instituto MASI, kiu dumtempe transformig\u0302is al la Moskva S\u0302tata Industria Universitato (ruse: MGIU)."}, {"text_idx": "#000010", "text": "Longa historio... Pri studentoj kaj profesoroj! En 1991 la konata interlingvisto kaj esperantisto, d-ro Sergej Kuznecov fondis organizaj\u0302on, nomitan Asocio Subtena de la Akademio Internacia de la Sciencoj (AsAIS), kaj invitis min kiel administran direktoron. En la tempo de la perestrojko la allogaj ebloj de tiu c\u0302i novtipa internacia instanco allogis multajn entreprenemajn administrantojn, kaj tre rapide al la Asocio alig\u0302is kelkdeko da altlernejoj el la tuta lando, ankau\u0306 el Moskvo, kompreneble. Sed nepra kondic\u0302o de AIS por c\u0302i tiu asocio estis posedo de Esperanto \u2013 unuavice, de profesoroj, por ke ili povu kompetente ekzameni studentojn en Esperanto."}, {"text_idx": "#000011", "text": "La avangarda instituto sur tiu vojo ig\u0302is MASI, kie estis organizita koncerna Esperanto-kurso. Instrui oni invitis min. Tial miaj unuaj MASI-studantoj estis profesoroj \u2013 la rektoro, la vicrektoroj, la katedrestroj kaj aliaj \u2013 c\u0302irkau\u0306 15 homoj. Mi rektmetode instruis dum unu monato, kaj la rapidaj bonaj rezultoj tiel impresis la lernintojn, ke oni invitis min por etate instrui Esperanton al studentoj... La unua, eksperimenta, grupo estis formita el la dek plej brilaj studentoj de la dua lernojaro, kaj ili lernis kun mi c\u0302irkau\u0306 tri jarojn, g\u0302is la fina diplomdefendo lau\u0306 la AIS-reguloj. Por akcepti la ekzamenojn venis komisiono el AIS-Senatanoj kun la prezidanto de AIS profesoro Helmar Frank. La ekzamenoj pasis en tri lingvoj kaj estis tre sukcesaj. Intertempe mi instruis ankau\u0306 al aliaj studentaj grupoj de MASI, lau\u0306 diverslongaj programoj. Multaj centoj da studentoj ricevis sufic\u0302e firmajn sciojn pri Esperanto dum tiuj jaroj..."}, {"text_idx": "#000020", "text": "Grandioza temo. Por prluraj pag\u0302oj de La Ondo... Jes, la Lingvaj Festivaloj estas la c\u0302efa soci-utila atingo de MEA MASI, pri kiu eblas fieri. La Moskva Lingva Festivalo (MLF) estas la plej granda LF en la lando (c\u0302. 100 programeroj por c\u0302. 1000 partoprenantoj) kaj unu el la plej klerigaj (malpli da distraj\u0302oj, pli da sciencaj informoj). MLF okazas unu fojon jare, kaj fine de 2015 ni planas okazigi jam la dekan. Dum la lastaj kvar jaroj ni kunorganizas LF-on por lernejanoj en Kaluga."}, {"text_idx": "#000021", "text": "Moskvaj festivalanoj multe kaj bonkvalite kontribuas al la programoj de c\u0302iuj c\u0302efaj rusiaj LF (en C\u0302eboksari, Sankt-Peterburgo, Novgorodo), ankau\u0306 en eksterlando: la vicdirektoro de MLF Anton Somin jam la trian jaron lau\u0306 la modelo de la MLF okazigas brilajn festivalojn en la Belarusia S\u0302tata Universitato en Minsko. Mi s\u0302atus substreki, ke la promociado de Esperanto dum c\u0302iuj niaj festivaloj estas eksterordinare ampleksa."}, {"text_idx": "#000024", "text": "C\u0302i tiu grandioza aktivado apenau\u0306 eblus sen planado kaj kunordigado, c\u0302u ne?"}, {"text_idx": "#000026", "text": "Kunplanas multaj niaj aktivuloj. Ofte temas pri j\u0302usaj au\u0306 antau\u0306jaraj kursfinintoj. Danke al tio nia organizaj\u0302o c\u0302iam restas juna. Ekzistas konstantaj membroj kun pli ol dek-jara sperto kaj ec\u0302 tri membroj, kiuj alig\u0302is c\u0302e la fondo, sed ili ne multe partoprenas en la organizado kaj restas c\u0302efe \u201ckonsumantoj\u201d."}, {"text_idx": "#000027", "text": "MASI j\u0302us ig\u0302is 20-jara. Bela juna ag\u0302o! Mi deziras, ke MASI estu c\u0302iam juna, tamen mi kaptas la okazon kore danki c\u0302iujn masianojn, kiuj kontribuis al nia glora historio!"}, {"text_idx": "#000028", "text": "Kiuj partneroj reale kunlaboras kun vi?"}, {"text_idx": "#000031", "text": "Kion vi mem dezirus al MEA MASI okaze de la 20-jarig\u0302o?"}, {"text_idx": "#000037", "text": "Gratulon al Irina, kiu certe memoras pri (post 78-a UK en Valencio) sia halto norde de Pireneoj en hejmo de Monik\u2019 & Ge\u0301rard, kies gefiloj estis biciklintaj de tie al Valencio en 17 tagoj.\nIntertempe ambau\u0300 patr(-in-)ig\u0302is kaj la gepatroj partoprenas E-nomad-kursojn en Afriko kaj nun C\u0302eh\u0302io por progresi en Eo.\nApartan demandon por Irina k.a. : c\u0302u volonte venus al Pireneoj E-korusestro de Rusio por tutan semajnon 4-voc\u0302e kantigi grupon de 20-30 amatoraj kantemuloj ?\nKaj c\u0302u vi mem pretus (februare-marte 2016, 2017, 2018...) kune veni por instrui E-instruadon ?\nTiajn semajnojn sub gvidado de ne-franca E-korusestro ni organizas de pli ol dudek jaroj kaj Monik\u2019 estas la kasistino.\nAntau\u0300danke al vi, korajn/korusajn salutojn, ankau\u0300 al Svetlana,"}, {"text_idx": "#000039", "text": "Mi tre g\u0302ojas, ke dudekjarig\u0302o de MASI ne preterpasis malrimarkeble.\nTio estas serioza dato por esperanta klubo, des pli, c\u0302ar la sola gvidanto c\u0302iam estis kaj estas nia kara Irina Gonc\u0302arova.\nEn la klubon regule venas novaj homoj kaj ankau\u0306 tio estas pro s\u0302i kaj pro s\u0302ia la plej intensiva Esperanta kurso \u201cFaRo\u201d.\nAnkau\u0306 mi mem lernis dum la kurso \u201cFaRo\u201d la au\u0306tunon de 2014, nun flue parolas, KERekzaminig\u0302is pri B1 nivelo, sed mi havas neniajn lerneblecojn pri lingvoj.\nIrina Gonc\u0302arova estas rara homo, kiu tutvive adeptig\u0302is pri la ideoj de Esperanto.\nNi deziru al s\u0302i granan fortecon kaj grandan dezirecon dau\u0306rigi sian laboron por niaj g\u0302ojoj kaj por profito de Esperanta movado."}, {"text_idx": "#000042", "text": "Sinceran gratulon al Irina, kaj multajn pliajn sukcesojn !"}]